text: Penelles canvia el nom del carrer del Nord per carrer 1 d'octubre - Balaguer Televisió
  Penelles canvia el nom del carrer del Nord per carrer 1 d'octubre
  Penelles canvia el nom del Carrer Nord per Carrer 1 d'octubre aquest proper dissabte dia 14 per commemorar els fets ocorreguts durant la jornada electoral del mateix dia. En aquest carrer els veïns del municipi van seguir el recompte d'un dia que ha marcat la història dels catalans. Durant l'acte, els penellencs van fer una petició popular per canviar el nom del carrer a 1 d'octubre i en el passat ple del mes de març l'Ajuntament va aprovar aquest canvi. Un nombre molt elevat de veïns han participat en una recollida de signatures a favor.
  L'acte institucional i la descoberta de la placa tindrà lloc aquest proper dissabte a la tarda. La data va estar escollida per l'exconseller de Territori Josep Rull, que no assistirà a l'acte, quan va quedar en llibertat. En el seu lloc hi assistirà Josep Maria Cervera, President de l'Associació Catalana de Municipis, la vicepresidenta de la Diputació de Lleida, Rosa Maria Perelló, la Presidenta del Consell Comarcal de la Noguera, Concepció Cañadell i alcaldes de pobles veïns.
  Acte seguit, es farà una cercavila amb els gegants de Penelles però sense música per respecte als empresonats que arribarà fins la plaça de l'Església Vella on hi tindrà lloc una xocolatada popular per recaptar diners per la caixa de solidaritat. En acabar es presentarà el llibre '1-O Basat en fets reals' i es podrà visitar una exposició de fotografies d'aquesta data al nostre territori.